Oreli saamine on kogudusele suursündmus, sest pilli hankimine oli mureks kiriku valmimisaastast, 1909. aastast alates. Kaua musitseeriti väikesel koduorelil, millel jäi puudu kirikusaali täitvast võimsusest. Ehkki enne II maailmasõda korraldas toonane õpetaja Julius Keller korjanduse oreli heaks, jäi instrument olude muutudes hankimata. Mõne aasta eest õnnestus hankida väike  elektriorel, millel jumalateenistusi kuni eelmise pühapäevani saadeti.